Vroue Landbouvereniging van Kaapland | Worcester Konferensie
Home>News >SIRKEL NUUS >Worcester Konferensie
Posted by VLV in SIRKEL NUUS 11 Mar 2015
Beriggewer: Elize Lotriet, Sirkel Sekretaris
Vlae word deur Ann-Lee Pieterse (De Doorns) en Elsa Lombard (Ceres) ingedra.
Verslag: Konferensie Worcester Sirkel, 11 Maart 2015 in die Ledesaal, De Doorns Wynkelder.
Teenwoordig: Sirkelbestuur, 33 afgevaardigdes, 53 gaste en waarnemers.
Opening: Ds Andrew Krige van De Doorns N.G. Gemeente
Groeteboodskap: Francois Rossouw, Boer van die jaar.
Spreker: Erena van de Venter van El-Shammah Kibbutz Worcester. In 1983 het sy as Maatskaplike Werker die gevolge van bendegeweld in Roodewal raak gesien. Met hulp het sy die Kibbutz tot stand gebring. El-Shammah beteken God se teenwoordigheid. Verskillende projekte word daar aangebied bv. kleuterskool, kunsklasse, nasorg vir kinders en volwassenes, plant van groente ens. Raymond van der Berg getuig dat hy nie ‘n mooi lewe gehad het nie – gom gesnuif en dagga gerook. Die Kibbutz het sy lewe verander en ander bendelede kyk nou op na hom.
Hoofspreker: Lizelle Brown – Vroue met ‘n Visie
God het ‘n fantastiese plan met jou. Jou lewe het ‘n doel, jou storie is belangrik en jou stem tel. ‘n Visie sonder aksie is net ‘n dagdroom en aksie sonder visie is ‘n nagmerrie. Sy sonder 3 vrouens uit: Elenor Rooseveldt, Elizabeth Fry en Margareth Thatcher.
Onthou wie jy is en wat jy wil bereik en maak klaar wat jy begin. Sekerheid laat jou veilig voel en wees seker in jou God. Gebed moet bekommernisse vervang en gebruik jou gedagtes tot jou voordeel.
Ann-Lee Pieterse, voorsitter van De Doorns, oorhandig ‘n 60jr kenteken aan hul oudste en langste lid, mev. Eliz Rabie.
Trofeë en pryse was deur die oudste lid van V.L.V. De Doorns, mev Eliz Rabie, oorhandig.
Trofeë van verdienstelikheid is deur die Sirkel President, mev Sunette de Villiers, aan Maria Stofberg tak, (Hettie Stander), Worcester Aandtak (Senerita v.d. Walt), Montagu tak (Zelda van Heerden) en Bonnievale tak (Gezina de Wet) oorhandig.
Laingsburg tak (Isa Basson) ) en Touwsrivier tak (Mercia Brown) ontvang elk ‘n trofee vir uithouvermoë ten spyte van moeilike omstandighede.
Tertia Hayman van Maria Stofberg tak het eerste prys vir die gehekelde baadjie gekry.